મીન : આ સપ્તાહે શરૂઆત તમે થોડી અજંપા અને અસ્વસ્થતા સાથે કરશો. ખાસ તો તા. 29 બપોર પછી સમય ખરાબ રહેશે. તા 30 અને 31 દરમિયાન આપના પરિવારના સભ્યો આપની નિંદા કરી શકે છે. નિરર્થક ખર્ચા રહેશે. સંતાનની ચિંતા રહેશે. આપનું મન નિરાશા અનુભવશે. કોઈ પણ નિર્ણય ઉતાવળમાં લેવો નહીં. આપના સ્વાસ્થ્યનુ ધ્યાન રાખવું. તા 1થી આપની મનસ્થિતિ સુખદ નહીં રહે. આપ કામમાં એકાગ્રતા નહીં જાળવી શકો જેથી પરફોર્મન્સ નબળું પડશે. જીવનસાથીના સ્વાસ્થ્યનું ધ્યાન રાખવું. ભાગીદાર સાથેના સબંધોમાં પણ તણાવ આવી શકે છે. તા 1 અને 2 દરમિયાન સ્થિતિ બદલાશે. આપ ઊર્જા અને ઉત્સાહ અનુભવશો. પરિવાર, કામ અને મિત્રો માટે ઉત્તમ સમય છે. પ્રણય સબંધોમાં સુધારો આવશે. નવા પાત્રો તરફ તમે આકર્ષાવ તેવી સંભાવના પણ છે. તા 3 અને 4 દરમિયાન આપના માટે સ્થિતિ આરામદાયક રહેશે. આર્થિક રૂપે આપ સક્ષમ બનશો. જીવનના પડકારનો સામનો નીડરતાથી કરશો. આપને શારીરિક કષ્ટ, ખાસ કરીને આંખોમાં પીડા થવાની સંભાવના છે. આપના વર્તનમાં અચાનક આવેલા પરિવર્તનના કારણે પરિવારજનો કે સગાંસંબંધીઓ સાથે અણબનાવ થાય. લોકોને આપની દ્વિસ્વભાવ પ્રકૃતિનો પરચો મળશે. આપની વાતચીત કે વર્તનથી કોઇને ગેરસમજ થાય. આવક કરતાં ખર્ચ વધારે થતા આર્થિક બાબતે બે છેડા ભેગા કરવામાં જ આપનું મગજ સતત વ્યસ્ત રહેશે.